Διαφλεβική σύγκλειση περιμεμβρανωδών μεσοκοιλιακών επικοινωνιών (ΠΜΚΕ) με την συσκευή amplatzer asymmetric venticular septal defect occluder
Authors: Καρανάσιος Ευάγγελος 
Published: January 2014

Η μεμονωμένη μεσοκοιλιακή επικοινωνία (ΜΚΕ) αποτελεί το 20% του συνόλου των συγγενών καρδιοπαθειών1,2. Εξ αυτών το 80% είναι περιμεμβρανώδεις, δηλαδή εντοπίζονται στο μεμβρανώδες διάφραγμα και στην πέριξ περιοχή του μυικού διαφράγματος. Παρ’ ότι η χειρουργική σύγκλειση των περιμεμβρανωδών μεσοκοιλιακών επικοινωνιών (ΠΜΚΕ) είναι μία απλή και ασφαλής θεραπευτική αντιμετώπιση, συνοδεύεται με νοσηρότητα, μετεγχειρητικούς πόνους και μία μέση στερνοτομή2,3,11. Εναλλακτικά στην χειρουργική σύγκλειση, τα τελευταία 16 έτη έχουν χρησιμοποιηθεί διάφορες συσκευές για την διαφλεβική σύγκλειση των ΠΜΚΕ, αλλά τα αποτελέσματά τους δεν οδήγησαν στην γενική αποδοχή τους. Τα τελευταία χρόνια, η νέα σχεδιασθείσα συσκευή Amplatzer occluder (AGA Medical Corporation, Golden Valley, Minnesota) χρησιμοποιήθηκε για την διαφλεβική σύγκλειση των ΠΜΚΕ με ικανοποιητικά αρχικά αποτελέσματα23,24,25,26,28,30,31,32,33. Στην μελέτη μας παρουσιάζουμε τα άμεσα, και τα αποτελέσματα μετά παρακολούθηση ενός έτους, σε 25 ασθενείς οι οποίοι υποβλήθηκαν σε διαφλεβική σύγκλειση των ΠΜΚΕ τους με την συσκευή Amplatzer PMVSD occluder. Aσθενείς: Από τον Οκτώβριο του 2001 έως τον Φεβρουάριο του 2007, συνολικά 25 ασθενείς έλαβαν μέρος στην μελέτη μας. Τρείς ασθενείς ήταν ηλικίας < 15 μηνών. Όλοι οι ασθενείς ελέγχθηκαν με διαθωρακικό υπερηχοκαρδιογράφημα (δυσδιάστατο, Doppler και έγχρωμο Doppler). Τα κριτήρια εισαγωγής στην μελέτη ήταν (1) απόσταση ? 1-2 mm του άνω ορίου της ΠΜΚΕ από την αορτική βαλβίδα, (2) διαφυγή αίματος από Α a Δ κατά μήκος του ελλείμματος, με διάταση της αριστερής κοιλίας (τελοδιαστολική διάμετρος της αριστερής κοιλίας > 95% για την ηλικία τους), (3) σωματικό βάρος ? 5 kg και (4) πνευμονικές αγγειακές αντιστάσεις < 8 μονάδες Woods (Rp/Rs < 0.4). οι ασθενείς με ΠΜΚΕ και δυσευθειασμό του διαφράγματος εξόδου, εφίππευση της αορτής ή ΜΚΕ τύπου εισόδου (έλλειμμα τύπου κολποκοιλιακής επικοινωνίας) εξαιρέθηκαν της μελέτης. Συσκευή και διαδικασία σύγκλεισης: Το σημαντικότερο χαρακτηριστικό της νέας συσκευής Amplatzer PMVSD Occluder είναι ο ασύμμετρος αριστερός δίσκος, ο οποίος εξέχει 5 mm προς την κορυφή της καρδιάς (συνοδευόμενος με δείκτη από πλατίνα) ώστε να εφαρμόζει σταθερά στο μυικό διάφραγμα και μόνο 0.5 mm προς την αορτή, ώστε να αποφεύγεται επαφή με τις γλωχίνες της. Μικρές εγχύσεις σκιαγραφικού υλικού μέσου ενός αρτηριακού καθετήρα (pigtail) καθώς και το διοισοφάγειο υπερηχοκαρδιογράφημα χρησιμοποιήθηκαν σαν οδηγοί στην διαδικασία σύγκλεισης. Το μέγεθος της συσκευής (διάμετρος μέσης) επιλέχθηκε ώστε να είναι 1 με 2 mm μεγαλύτερο της μεγίστης διαμέτρου του ελλείμματος, όπως αυτή μετρήθηκε με το διοισοφάγειο υπερηχοκαρδιογράφημα. Στις περιπτώσεις όπου η ΜΚΕ συνοδευόταν με ανεύρυσμα του μεσοκοιλιακού διαφράγματος, το μέγεθος της συσκευής επιλέχθηκε 1 με 2 mm μεγαλύτερο από την διάμετρο του μεσοκοιλιακού ανευρύσματος από την πλευρά της αριστερής κοιλίας. Όλοι οι ασθενείς υποβλήθηκαν σε ακτινογραφία θώρακος, ηλεκτροκαρδιογράφημα ηρεμίας και σε πλήρη διαθωρακικό υπερηχοκαρδιογράφημα (Δυσδιάστατο, Doppler, έγχρωμο Doppler) σε 1 και 3 μήνες μετά την σύγκλειση και ακολούθως κάθε 6 μήνες. Αποτελέσματα: Διαφλεβική σύγκλειση του ελλείμματος δεν κατέστη δυνατή μόνο σε ένα ασθενή, όπου κατά την δίοδο του συστήματος εισαγωγής μέσω του ελλείμματος προκλήθηκε πλήρης κολποκοιλιακός αποκλεισμός και ανεπάρκεια της τριγλώχινας βαλβίδας...